S-29/2022

Mál þetta, sem dómtekið var 2. febrúar 2022, er höfðað með ákæru, útgefinni af lögreglustjóranum á höfuðborgarsvæðinu 4. janúar 2022, á hendur E-kk-þgf H-kk-þgf, kt. [...], [...], Reykjavík, „fyrir eftirtalin umferðar-, fíkniefna- og hegningarlagabrot, með því að hafa:

1. Sunnudaginn 23. ágúst 2020 í auðgunarskyni farið inn í bifreiðina [...] sem staðsett var við Kjarvalsstaði í Reykjavík og stolið þaðan fimm gleraugum og tveimur seðlabuddum og haft í vörslum sínum 3,30 gaf amfetamíni og 3,89 gaf maríhúana, sem ákærði framvísaði við afskipti lögreglu og lögreglumenn fundu við öryggisleit á ákærða.

M: [...]

Telst brot þetta varða við 1. mgr. 244. gr. almennra hegningarlaga nr. 19/1940 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Mánudaginn 28. september 2020 í verslun Krónunnar, Þjóðhildarstíg, Reykjavík, stolið matvöru og sælgæti, samtals að verðmæti kr. 6.912.

M: [...]

Telst brot þetta varða við 1. mgr. 244. gr. almennra hegningarlaga nr. 19/1940. óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,4 ng/ml) suður Hverfisgötu í Reykjavík, án þess að hlýða fyrirmælum lögreglu um að stöðva akstur, áfram niður Vitastíg, inn Lindargötu, til vinstri gegn einstefnu við Frakkastíg, þar sem ákærði stöðvaði aksturinn.

M: [...]

Telst brot þetta varða við 3. og 5. mgr. 7. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

4. Fimmtudaginn 22. apríl 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa slævandi lyfja (í blóði mældist alprazólam 17 ng/ml, klónazepam 18 ng/ml og oxýkódon 285 ng/ml) um Reykjanesbraut í Hafnarfirði, við Góu, þar sem lögregla stöðvaði aksturinn.

M: [...]

Telst brot þetta varða við 1., sbr. 2. mgr. 48. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 3,30 gaf amfetamíni og 3,89 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í[...]. Samkvæmt framlögðu sakavottorði, dagsettu 28. desember 2021, gekkst ákærði undir sektarrefsingu 8. janúar 2015 með lögreglustjórasátt fyrir akstur undir áhrifum ávana- og fíkniefna. Með lögreglustjórasátt frá 4. febrúar 2019 gekkst ákærði undir sektarrefsingu og sviptingu ökuréttar í 24 mánuði fyrir akstur undir áhrifum ávana- og fíkniefna auk þess að hafa ekki haft ökuskírteini meðferðis. Með dómi Héraðsdóms Norðurlands Eystra var ákærði dæmdur í 30 daga fangelsi og sviptur ökurétti ævilangt vegna akstur undir áhrifum ávana- og fíkniefna, vörslur fíkniefna og akstur sviptur ökurétti. Að lokum var ákærða gerð 4 mánaða fangelsisrefsing og hann sviptur ökurétti ævilangt með dómi Héraðsdóms Norðurlands Eystra frá 4. ágúst 2020 fyrir m. a. akstur undir áhrifum ávana- og fíkniefna og akstur sviptur ökurétti.

Við ákvörðun refsingar verður því við það miðað að ákærði sé nú í fimmta sinn sekur um akstur undir áhrifum ávana- og fíkniefna og í þriðja sinn sviptur ökurétti innan ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 5 mánuði.

Með vísan til lagaákvæða í ákæru er ævilöng ökuréttarsvipting ákærða áréttuð frá birtingu dómsins að telja.

Með vísan til lagaákvæða í ákæru eru gerð upptæk 3,30 grömm af amfetamíni og 3,89 grömm af maríhúanasem hald var lagt á við rannsókn málsins.

Ákærði greiði 281.994 krónurí sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf aðstoðarsaksóknari fyrir Á-kk-þf B. S-kk-þf aðstoðarsaksóknara.

S-kvk-nf D-kvk-nf J-kvk-nf aðstoðarmaður dómara kveður upp dóm þennan.

DÓMSORÐ:

Ákærði, E-kk-nf H-kk-nf, sæti fangelsi í 5 mánuði.

Áréttuð er ævilöng ökuréttarsvipting ákærða.

Ákærði sæti upptöku á 3,30 grömm af amfetamíni og 3,89 grömm af maríhúana.

Ákærði greiði 281.994 krónurí sakarkostnað.

S-kvk-nf D-kvk-nf J-kvk-nf